**Қамқоршылық кеңесінің хаттамасы**

**№ 2**

07 қыркүйек 2020 жыл

**Қатысқандар:**

**Төрайымы:** Б.Рысшанова

**Хатшы:** – Б.Қобдабаева

**Қатысқандар:** 9 адам.

**Топ мүшелері** – Б.Рысшанова,Б.Қобдабаева,Г.Ертаева,А.Курманалина,Т.Тенеряднева

Ж.Кенжебаева,Т.Кузнецова, Г.Утешова, Е.Кекенадзе

**Мектеп директоры** Е.Мухашев

Директордың тәрбие-оқу ісіндегі орынбасары А.Битегенова

**Д ТЖО** А.Хомутова

**Әлеуметтік педагог**: М.Жетпісбай

Медбике: Г.Сагандыкова

**Қатыспағандар:** жоқ

**Күн тәртібінде**

1.№ 29 мектебінде кезекші сыныптардың жұмысын ұйымдастыру, мектептегі санитарлық нормаларды сақтау жағдайы.

2.Мектеп жұмыс істейтін платформалар, оқыту форматтары. Азқамтылған, көпбалалы отбасы балаларын роутер құрылғымен қамту

3.Қазақстан Республикасы Үкіметінің 2008 жылғы 25 қаңтардағы «Мемлекеттік білім беру мекемелерінің мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылары мен тәрбиеленушілеріне және жетім балаларға, ата-анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және өзге де санаттағы білім алушылар мен тәрбиеленушілерге қаржылай және материалдық көмек көрсетуге бөлінетін қаражатты қалыптастыру, жұмсау бағыты мен оларды есепке алу қағидаларын бекіту туралы» № 64 Қаулысы негізіде білім алушыларға қаржылай және материалдық көмек көрсету туралы.

4. Қамқоршылық кеңесі мүшелерінің ауысуы.

Тыңдалды:

1. Мектеп директоры Е.Мухашев қамқоршылық кеңесі мүшелеріне мектептегі кезекші сыныптардың жұмысын ұйымдастыру ерекшелігін таныстырып өтті. Барлығы 2 ауысымда. 5 сынып 118 оқушы қамтылып, санитарлық эпидеомиологиялық талаптардың қаншама деңгейде орындалып жатқаны айтылып, сөз кезегін М.Есетоваға берді.

М.Есетова -директордың шаруашылық жөніндегі орынбасары:

Биылғы оқу жылына дене температурасын өлшейтін 6 дана термометр, 10 дана кварцтық термометр, 15 дана шынтақтық санитайзер, 4дана -кілемше, 800 мл-антисептик, 500 дана бет перде, 500 дана печаткілер алынды. Қаражат республикалық бюджетен бөлініп, мектепті керекті құралдармен қамтамасыз етті.

 Қамқоршылық кеңес мүшесі Г.Ертаева сыныпта оқушылардың бетпердені үнемі киіп жүруі туралы сауал қойды.

Медбике Г.Сагандыкова түсіндіріп өтті:

 Оқушы бетпердені үйден киіп келу керек, екі сағат өткен соң, тазасын алмастыру керек. Сол себептен ата-ана екінші бетпердені балаға мектепке салып жіберу тиіс. Г.Сагандыкова санитарлық нормаларда көрсетілген талаптар туралы түсініктеме берді. Кезекші сыныптарда тазалық сақтау шараларының жүзеге асырылуы реті, уақыты, қолданған маска,перчаткаларды сақтау орны да айтылып, көрсетілді.

2.Мектеп жұмыс істейтін платформалар, оқыту форматтары жайында сөз кезегі директордың тәрбие-оқу ісінің орынбасары А.Битегенова берілді.

- Жаңа оқу жылында тандап отырған оқу платформалар Білімлэнд онлайн мектеп, күнделік кz. Мұғалімдер Zum платформасымен де сабақ өткізеді. Білімлэнд онлайн мектеп платформаны қолданатын мектеп мұғалімдері мен оқушыларына логин және құпиясөз берілген. Балалармен тікелей байланысқа шығу,тапсырма беру оны тексеру, бірлескен әрекет жасау, онлайн мектеп тапсырмаларын орындау және нәтижесін шығару жолдары көрсетіліп, практикалық жұмыстар жасалды.

Сондай-ақ мектеп басшысы қашықтықтан білім алып жатқан балалармен жұмыс жасап жатқан білім беру платформалары туралы толық ақпарат беріп өтті.Олар. Қашықтықтан оқыту барысында туындаған қиындықтар жайлы қамқоршылық кеңесі мүшелері ойларын ортаға салып, мектеп тарапынан қандай шаралар, әрекеттер қолдану қажеттілігі туралы талқыланды.

А.Курманалина сұрақ қойды: Онлайн мектепке күнделік кz оқыту платформасына мұғалімдер дайын ба?

А.Битегенова: Дұрыс айтасыз, Қазақстан Республикасы Білім және ғылым министрлігінің тапсырмасымен «Назарбаев Зияткерлік мектептері» ДББҰ Педагогикалық шеберлік орталығы 2020 жылдың шілде, тамыз айларында Қазақстан Республикасы педагогтеріне арналған қазақ және орыс тілдерінде «Қашықтан оқытуды үйренемін» атты бұқаралық ашық онлайн-курсынан «Степик» бағдарламасы бойынша мектеп мұғалімдері онлайн сабақ беру жүйесінен мұғалімдер өтіп сертификат алды.

2.1.Директордың тәрбие ісі жөніндегі орынбасары А.Хомутова аз қамтылған, көпбалы, толық емес отбасы балаларына қашықтықтан ұйымдастыру үшін көрсетілген көмек түрлеріне тоқталды. Класс жетекшілермен бірлесіп жұмыс істеп интернет желісіне қосыла алмайтын отбасыларын анықтадық. 21 роутер құрылғысына сұраныс берілді. Сонымен қатар Қазақтелеком операторына тегін қосылуға 22 отбасына қосымша сұраныс берілді. Интернет байланысын құру бойынша жақында аталған мәселені шешеміз деген ойдамын. Қосымша 47 ноутбукке сұраныс берілді.(тізім қосымша тіркеледі)

Б.Қобдабаева сұрақ қойды:

-21 роутер құрылғысына сұраныс берілді деп отырсыз, осы таңда 43 отбасы балаларын қалай оқытып жатыр?

А.Хомутова: Класс жетекшілер ата-аналармен және пән мұғалімдерімен тығыз байланыста. Оқушылар ата-аналарының ұялы телефондағы тарифтік балансымен оқып отыр. Қиыншылықтар роутер құрылғылар берілгенсін шешіледі деп ойлаймын.

 Тыңдалды: Әлеуметтік педагог М.Жетпісбай

1. Қазақстан Республикасы Үкіметінің 2008 жылғы 25 қаңтардағы «Мемлекеттік білім беру мекемелерінің мемлекеттік атаулы әлеуметтік көмек алуға құқығы бар отбасылардан, сондай-ақ мемлекеттік атаулы әлеуметтік көмек алмайтын, жан басына шаққандағы табысы ең төменгі күнкөріс деңгейінің шамасынан төмен отбасылардан шыққан білім алушылары мен тәрбиеленушілеріне және жетім балаларға, ата-анасының қамқорлығынсыз қалып, отбасыларда тұратын балаларға, төтенше жағдайлардың салдарынан шұғыл жәрдемді талап ететін отбасылардан шыққан балаларға және өзге де санаттағы білім алушылар мен тәрбиеленушілерге қаржылай және материалдық көмек көрсетуге бөлінетін қаражатты қалыптастыру, жұмсау бағыты мен оларды есепке алу қағидаларын бекіту туралы» N 64 Қаулысы талаптарына сай мектеп директорының атына 92 білім алушының арызы заңды өкілдерінің атынан жалпыға міндетті оқу қорынан материалдық көмек көрсету туралы өтініш түсті.

 Ата-аналар мен заңды өкілдерден жоғарыда аталған №64 Қаулы талаптарына сай тиісті құжаттарды жинақтап өткізді.

Мемлекеттік атаулы әлеуметтік көмек алмайтын, жан басына шаққанда табысы ең төменгі күңкөріс деңгейінің шамасынан төмен отбасылардан шыққан балалар ата-анасының арызы негізінде қабылданып тұр, сондықтан сіздерден осы ата-аналардың құжаттарын тексеріп, №64 қаулыда көрсетілген категорияға жататының немесе жатпайтының анықтап беруіңізді сұраймын. Себебі төменде аталған білім алушылардың заңды өкілдері табысты растау анықтамаларын көрсете алмай отыр. Олардың айтуы бойынша жергілікті атқару органдарында карантинге дейін жұмыспен қамту бөліміне және жинақтаушы зейнетақы бөліміне тіркелмеген. Сондықтан бұл заңды өкілдер анықтамаларын ала алмады. Бірақ өз арыздарында көрсетіп жазды. Тұрмыстық жағдайын зерттеу актісі жасалды. (қоса тіркеліп отыр)

Б.Қобдабаева сұрақ қойды: 64 қаулы бойынша құжат толық тапсырылды, соның ішідегі осы тізімдегі тоғыз оқушының заңды өкілдері?

М:Жетпісбай: Ия, заңды өкілдері толық құжат тапсырды. Бірақ, жоғарыда айтылып кеткендей осы тоғыз оқушының заңды өкілдері табысты растау анықтамаларын көрсете алмай отыр. Олардың айтуы бойынша жергілікті атқару органдарында карантинге дейін жұмыспен қамту бөліміне және жинақтаушы зейнетақы бөліміне тіркелмеген. Сондықтан бұл заңды өкілдер анықтамаларын ала алмады.

Б.Қобдабаева: 64 қаулы негізінде балаларға берілетін әлеуметтік топтама спорттық форма, аяқ киім ұсыныс болып отыр. Қазіргі таңда мектеп формасы талап етпейді, классикалық киім ұсынылады, қыс мезгілі келе жатыр, соған байланысты қысқы киім мәселесін қарастырсыңыздар, ақылдасып, осы мәселені көтерсеңіздер.

М.Жетпісбай: Иә, дұрыс айтасыз. Ол сұрақты әлі де зерделейтін боламыз. Осы аталған тоғыз заңды өкілдерінің мәселесін жақсы жағына шығарып бересіз деп үміттенемін.

**Б.Рысшанова:** Осы аталған 9 оқушыны жалпыға міндетті оқу қорынан материалдық көмек көрсетуге ұсынуға келісім бересіздер ма?

Дауысқа саламын. Кім қолдайды? Түгел. 9 дауыс.

4.Б.Рысшанова: Қамқоршылық кеңесінің мүшелері ауысуы мүмкін. Е.Кекенадзе, Г.Утешова Ж.Кенжебаева осы кісілерге сөз берейік

Е.Кекенадзе: Мені қамқоршылық кеңесінен босатуыңызды сұраймын. Денсаулығыма байланысты, және де балам мектеп бітіріп кетті.

Г.Утешова: Мен де жұмыстан босамаймын, кейде жиналысқа келе алмай қалатын кездер болады. Сол себептен мені де босатуыңызды сұраймын.

Ж. Кенжебаева: Менің де обалам басқа мектепке ауысып жатыр, сол себептен мені қамқоршылық кеңестің мүшелігенен босатуыңызды сұраймын.

Б.Рысшанова: Дауысқа саламын. Сұраныстар бойынша, кеңес мүшелігінен босатылсын. Кім қолдайды? Түгел. 9 дауыс.

**Шешім:**

1.Кезекші сыныптардың жұмысын ұйымдастыруда санитарлық талаптардың орындалуын сапалы жүзеге асырылуын күнделікті қадағалауы ДШЖО М.Есетоваға, медбике Г.Сагандыковаға жүктелсін.

2. Балалардың білім беру платформасын жүйелі, әрі сапалы қолдануын сынып жетекшілерді қадағалау, ата-анамен күнделікті байланыста болу ДОІЖО А.Битегенова жүктелсін.

2.1. Қашықтықтан оқыту кезінде білім алушылар отбасы интернет желісіне қосыла алмаған және оқуға керекті копьютерлік техникасы жоқ отбасыларды анықтып отыру А. Хомутоваға жүктелсін.

3.1. Тізімде көрсетілген білім алушыларды комиссия мүшелері ұсынылған құжаттарды тексеріп, төмендегі қорытынды жасады: Арызда берген оқушының ең төменгі күңкөріс деңгейі шамасы 29 341 теңге болғандықтан, жекеленген санаттағы отбасылар тобына жататыныны растады.

3.Қамқоршылық кеңес мүшелері Е.Кекенадзе, Г.Утешова Ж.Кенжебаева арызы негізінде мүшеліктен босатылсын.

* 1. Қамқоршылық кеңестің босаған орынына мүшелерді қабылдау және олардың арызы негізінде қалалық білім бөліміне сұраныс жіберіп, тіркеуге алуды №29 ОМ директорының тәрбие ісі жөніндегі орынбасары А.К. Хомутоваға жүктелсін.

Төрайым: Б.Рысшанова

Хатшы: Б.Қобдабаева

Мүшелері Г.Ертаева,

 А.Курманалина

 Т.Тенеряднева

 Ж.Кенжебаева

 Т.Кузнецова

 Г.Утешова

 Е.Кекенадзе